FINNOMENA Market Alert: ตลาดหุ้นฮ่องกงพุ่ง 2.5% รับข่าวจีนเปิดเมือง - FINNOMENA
วันนี้ (28 ธ.ค. 65) ตลาดหุ้นฮ่องกง (Hang Seng Index) ปรับตัวขึ้น 2.5% นำโดยหุ้นธนาคารและหุ้นกลุ่ม Reopening หลังทางการฮ่องกงระบุว่าจะให้ความร่วมมือในการสนับสนุนการเดินทางเข้าสู่จีนแผ่นดินใหญ่แบบปลอดการกักกันและคาดว่าจะสามารถดำเนินการได้ภายในช่วงกลางเดือนหน้า
28 ธ.ค. 2565

วันนี้ (28 ธ.ค. 65) ตลาดหุ้นฮ่องกง (Hang Seng Index) ปรับตัวขึ้น 2.5% นำโดยหุ้นธนาคารและหุ้นกลุ่ม Reopening หลังทางการฮ่องกงระบุว่าจะให้ความร่วมมือในการสนับสนุนการเดินทางเข้าสู่จีนแผ่นดินใหญ่แบบปลอดการกักกันและคาดว่าจะสามารถดำเนินการได้ภายในช่วงกลางเดือนหน้า หลังจากที่วานนี้รัฐบาลจีนระบุว่าจะเริ่มออกวีซ่าท่องเที่ยวและวีซ่าทางธุรกิจเพื่ออนุญาตให้ชาวจีนแผ่นดินใหญ่สามารถเดินทางเข้าฮ่องกงได้ตั้งแต่ 8 ม.ค. 2023
โดยหุ้นกลุ่มธนาคารปรับตัวขึ้นอย่างโดดเด่นนำโดย China Merchants Bank +4.3%, China Consteuction Bank +4.0% และ Industrial & Commercial Bank + 3.6% รวมถึงหุ้น Reopening อย่างเช่น Fosun Tourism Group +9.8%, Haidilao +7.1% และ Travel Expert (Asia) Enterprises Ltd +4.5%
FINNOMENA Investment Team มองว่าการที่รัฐบาลเริ่มมีท่าทีการผ่อนคลายมาตรการคุมเข้มโควิดและการเปิดประเทศมากขึ้น จะเป็นปัจจัยสนับสนุนต่อการฟื้นตัวทางเศรษฐกิจของจีนภายในปีหน้า นอกจากนี้ยังมี Pent Up Demand จากภาคการบริโภคในประเทศจีนหากจีนมีการผ่อนคลายมาตราการคุมเข้มโควิดอย่างเต็มรูปแบบ ขณะที่ Sentiment ของตลาดหุ้นจีนและฮ่องมีทิศทางที่ดีขึ้นจากทิศทางค่าเงินดอลลาร์ที่ผ่านจุดสูงสุดและเริ่มเข้าสู่การอ่อนค่าลงซึ่งจะเป็นอีกหนึ่งปัจจัยสนับสนุนต่อตลาดหุ้น EM ในภาพรวม แต่อย่างไรก็ดีตลาดหุ้นจีนและฮ่องกงยังมีความเสี่ยงที่ต้องติดตาม อาทิ ความขัดแย้งระหว่างสหรัฐฯกับจีน และความไม่แน่นอนของนโยบายจากรัฐบาลจีน
ในแง่ของ Valuation ของหุ้นจีนหลายๆ ดัชนีอยู่ในระดับที่น่าสนใจ โดยเฉพาะในดัชนี Hang Seng Index ที่อยู่ในระดับต่ำกว่าค่าเฉลี่ยในรอบ 10 ปี (P/E 12M 9.1x, -1.6 S.D.) จากสถิติในอดีตมักเป็นจุดสะสมที่ให้ผลตอบแทนที่ดีในระยะยาว รวมไปถึงสามารถทยอยสะสมกองทุนหุ้นจีนต่างๆ อาทิ K-CHINA-A(A), KT-Ashares-A, P-CGREEN
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นฮ่องกง
แชร์บทความ: